SUID-AFRIKAANSE RADIOLIGA 
SARLNUUS SONDAG 15 FEBRUARIE 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


As `n proefneming om beter dekking te probeer verkry sal die bulletin ook 
op 10,130 MHz so gereëld as moontlik herlei word. Ontvangsrapporte oor die 
uitsending op hierdie frekwensie sal waardeer word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTELS 


Dit is met leedwese dat ons die afsterwe van verskeie radioamateurs moet bekend 
maak. 


Pierre Knobel, ZS2ABC, van Aston Baai, is op 27 Oktober verlede jaar oorlede. 
Pierre het vroeër jare ook die roepsein ZS6AUG gehad toe hy nog op Klerksdorp 
gewoon het. Aan sy vrou Louise, kinders, ander familielede en vriende ons innige 
simpatie. 


Sally Gordon, ZS6CDZ, het vroeg in Januarie `n stil sleutel geword. Sy was 
welbekend in haar jonger jare oor die Burgerband en na sy haar Z$S verwerf het, 
was sy baie aktief op die lug totdat haar gesondheid begin agteruitgaan het. 
Aan haar twee kinders, Andrea en Rudolf, ander familie en vriende ons innige 
neegevoel. 


Malcolm Chapman, ZS1MG, is in die vroeë oggendure van 6 Februarie oorlede. 
Malcolm was 55 jaar oud en was `n aktiewe lid van die Overberg Radioklub sowel 
as die SARL. Ons gebede vir hulle en innge meegevoel gaan aan Terry-Anne, sy 
eggenote, hul kinders, ander familie en vriende met hierdie groot verlies. 


Steve Wright, ZS6CFO, is op Saterdag 7 Februarie na 'n lang stryd met kanker 
oorlede. Steve het onder baie moeilikke omstandighede in die jaar 2000 as 
voorsitter vir die Lichtenburg Amateurradioklub gedien. Hy sal onthou word 
vir sy gewilligheid om altyd beskikbaar te wees indien dit nodig was. Hy was 
die Brandweerhoof en paramedikus vir Lichtenburg. Ons innige simpatie gaan 
aan sy vrou, kinders, ander familie en vriende. 


Albert le Roux, ZS6AXL, van Loch Vaal is op 138 Februarie in 1 Militêre hospitaal 
in Pretoria aan nierversaking op die ouderdom van 74 jaar oorlede. Albert was 
'n stigterslid van die toentertydse Tak Noord-Transvaal en tot onlangs nog aktief 
op die amateurbande. Aan sy eggenote Hannie, familie en vriende betuig ons 
ons innige meegevoel. 


(POUSE) 


In die nuus vandag; 

MEGAVLOOIMARK IN PRETORIA 

SATELLIET ECHO SE LANSERINGSDATUM UITGESTEL 
NASA SE “TERUG NA VLUG” SENDING 

PRESIDENT SE NET 

SAARDT-KOMPETISIE 

Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede. 
MEGAVLOOIMARK IN PRETORIA 


Die Pretoria Amateurradioklub hou weer `n Megavlooimark op Saterdag 28 
Februarie. Die vlooimark sal soos gewoonlik op die Suid-Kampus van die Uni- 
versiteit van Pretoria, op die hoek van Universiteit- en Lynwoodweg, gehou 
word en die aanvangstyd is 09:00. 


Almal, klubs en persone wat nie aan klubs behoort nie, is welkom. Kom besoek 
gerus die Megavlooimark in Pretoria. Skakel Almero, ZR6RY, by (H)(012) 567 
3722 of op 082 908 3359, indien u `n tafel wil bespreek of meer besonderhede 
benodig. 


SATELLIET ECHO SE LANSERINGSDATUM UITGESTEL 


AMSAT-NA se President Robin Haighton, VE3FRH, het aangekondig dat weens 
'n vertraging in die aflewering van die primêre vrag vir lansering in Kaza- 
khstan, die lansering van die ECHO-satelliet vir sowat drie maande uitgestel 
is. Haighton het gesê dat die 'offisiële' lanseringsdatum nou 29 Junie 2004 is, 
en dat hy aanvaar dat die nuwe datum die begin van 'n nuwe lanseringsvenster 
is wat verskeie weke mag duur. 


NASA SE “TERUG NA VLUG” SENDING 


In NASA se program om die pendeltuig Atlantis weer in diens te kry, noem 
hulle die eerste beplande sending, STS 141, die “Terug na Vlug” sending. Hulle 
verwag dat dit nie voor 2005 sal plaasvind nie. Dit sal die eerste vlug wees nadat 
Columbia op 1 Februarie 2003 tydens terugkeer van `n 16-daagse wetenskaplike 
sending tydens terugkeer gedisintegreer het. In die tragiese ongeluk het sewe 
ruimtevaarders, drie van hulle radioamateurs, hulle lewens verloor. 


NASA het die name van die bemanning van die sewe bemanningslede van At- 
lantis aangekondig. Ses van hulle is radioamateurs. Die bevelvoerder is be Eileen 
Collins, KDS5EDS. Collins, `n veteraan van drie ruimtereise, het meer as 530 uur 
in die ruimte deurgebring. Die ander bemanningslede, waarvan ses radioama- 
teurs is, is Loods James Kelly, KC5ZSW; Sendingspesialiste Charles Camarda, 
KGC5Z7SY; Wendy Lawrence, KO5KTI; Soichi Noguchi, KD5TVP; Stephen Robin- 
son, en Andy Thomas, KD5CHF/VKSMIR. 


Gedurende die “Terug na Vlug” sending sal die bemanning nuwe prosedures vir 
vlugveiligheid en pendeltuiginspeksie- en -hersteltegnieke toets en evalueer. 


Sarlnuus, en ons is seker al die radioamateurs rondom die wêreld vertrou dat 
die “Terug na Vlug” sending, 100% suksesvol sal verloop. 


SONAKTIWITEIT 


Tad Cook, K7RA, van Seattle, Washington het gerapporteer dat die sonvloed- 
en sonvlekgetalle die afgelope week effens gestyg het en dat die gemiddelde plan- 
etêre A-indeks effens laer was. Ongelukkig is dit, tewens oor die lang tydperk, 
nie `n tendens nie. 


Oor die volgende aantal dae kan verwag word dat die sonvloedgetal rondom 110 
sal bly en dan geleidelik na 100 afneem waar dit tot ongeveer 22 Februarie sal 
bly. Weens `n koronale gat en sonwind sal geomagnetiese toestande ongestadig 
tot aktief wees. 


Die vorige drie berigte is uit die ARRL-nuusbrief verkry. 
SARL-PRESIDENT SE NET - OPROEP OM HULP 


Die volgende President se Net sal oor twee weke op Sondag 29 Februarie aange- 
bied word. In hierdie verband herinner ons graag luisteraars en deelnemers dat 
die Raad van die SARL graag die President se Net wil uitbrei om landswyd 
beter dekking te bied. Die Raad wil graag die net op 40, 30 en 20 m uitsaai en 
dit ook op soveel as moontlik 2 m-herhalers laat herlei. Dit is waar Jy van hulp 
kan wees. Mense word landwyd gesoek wat gewillig is om herleidings vanaf HEF 
na BHF of VHF te doen. Dit sal `n ZS-lisensiehouer moet wees en wat sal moet 
beskik oor 'n HF- en BHEF- of UHF-sendontvanger wat gelyktydig op die lug 
kan wees. 


Die Raad is dankbaar vir hulle wat reeds hulp aangebied het maar hoe meer 
persone kan help, soveel te beter. 


Indien jy daarin belangstel om behulpsaam te wees, kontak asb. vir Peter Hers, 
ZSGPHD, op 083 445 4634 of per e-pos met adres zséphd@mweb.co.za. 


SA AMATEURRADIO-ONTWIKKELINGSTRUSTRUST SE ONTWERP- 
KOMPETISIE 


In verband met die President se Net herinner ons ook almal aan die kompetisie 
geloods deur die SA Amateurradio-ontwikkelingstrustrust vir die ontwerp en 
konstruksie van `n menger/beheereenheid. Die projek is in antwoord op `n 


versoek van die SARL vir `n eenheid vir gebruik met verskeie programme soos 
die President se net en ander op die lug besprekings- en opleidingsprogramme. 


Die eenheid moet tipies die in- en uitsette van verskeie send /ontvangers, `n 
mikrofoon, `n bandopnemer en ander oudioapparaat verbind. 


Om deel te neem moet u by die SA Amateurradio-ontwikkelingstrust registreer 
deur u kontakbesonderhede per e-pos te stuur aan saardt@intekom.co.za of dit 
te faks aan 012 991 5651. U sal `n spesifikasiedokument ontvang waarin die 
vereistes uiteengesit word. Die sluitingsdatum vir die ontwerpfase is 29 Februarie 
2004. 


AKTIWITEITE OM AAN DEEL TE NEEM 


28 Februarie - Die Megavlooimark van die Pretoria Amateurradioklub op die 
reeds welbekende terrein; 29 Februarie - Die President se net; en dieselfde dag 
is dit ook die sluitingsdatum vir die SAARDT se ontwerpkompetisie. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 (82 kHz en 145,625 MHG in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur 
George, ZSONE, en gelees deur ...... vanuit ........ AS 'n diens aan radioama- 
teurs, kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


